**НАРОДНО ЧИТАЛИЩЕ „НИКОЛА БАНОВ - 1939”**

**село Бабек, област Пловдив**

**ОТЧЕТ ЗА ДЕЙНОСТТА – 2023г.**

От създаването си през 1939г. читалището в с.Бабек винаги е заемало подобаващо място в живота на селото. Като място за образоване, просвета и забавления за по-малките читатели.

Читалищата у нас са уникални духовни и образователни центрове, без аналог не само в Европа, но и в света. Днес , на фона на глобализиране на общуването чрез социалните мрежи, те са още по-ценни като фактор за съхраняване на самобитните ни традици.

**Организация и управление на библиотеката през 2023г.:**

1. В годишния план за дейността на библиотеката, няма голяма разлика от предходната година.

* При съпоставяне на относителните библиотечни показатели спрямо предходната година се наблюдава промяна в стойностите, които се определят от брой жители на селото и брой потребители на библиотеката. Жителите на селото са се увеличили с четири човека, а читателите с шест. Въпреки това, драстична разлика в посещаемостта няма. Трима от новите потребители, започнаха да ползват услугите на библиотеката през м. Ноември .2023г. По-голямата посещаемост през летните месеци не може да компенсира останалата част от годината, когато в селото остават постоянните жители - 37 човека.
* Няма съществена разлика и в средствата, с които читалището разполага. То се издържа основно със средствата на държавната субсидия. Даренията са предимно от книги.
* През есента на 2023г. бе закупен компютър с цел подобряване на библиотечното обслужване, а също за рекламиране и осведомяване на читателите, които не са постояннов селото, за дейността му.

1. Управление на библиотечния фонд.

* През 2023г. То не се различава съществено от предходната година. Нови книги са закупени със средства от субсидирането, в неголям размер. Останалите са от дарения.
* Периодичните издания, за които читалището има абонамент са съобразени с желанието на потребителите : вестник „Минаха години” и списание „Журнал за жената”.
* През годината не е правено рекомплектуване на библиотечния фонд, вторичен подбор или отчисляване на документи.

1. Библиотечно обслужване

Стойности на абсолютните параметри при обсужване на читателите през 2023г.

Брой читатели – 17 /седемнадесет/

Брой посещения – общо 338, от които 248 за дома и 90 в читалня

Заети библиотечни документи – 418 т., от които : 413т. художествена литература за

възрастни, 2 т. отраслова и 3т. художествена литература за деца.

Стойности та абсолютните параметри при обслужване на читателите през 2022г.

Брой читатели – 11 /единадесет/

Брой посещения – общо 298, от които 198 за дома и 100 в читалня

Заети библиотечни документи – 417 тома, от които : 415т. художествена литература за

възрастни и 2т. художествена литература за деца.

1. Културни дейности

Читалището организира културни мероприятия, част от които са свързани с националните ни традиции, бит и духовност:

* Празнуване на Бабин ден, Деня на лозаря и Великденските празници. Участие в празника на лятното слънцестоене провеждан на Люляковото светилище в землището между селата Бабек и Свежен, Отбелязване храмовия празник на църквата Св.”Архангел Михаил” в селото .

Провеждат се мероприятия, свързани с бележити исторически личности:

* Възпоминание от смъртта на Васил Левски, от гибелта Христо Ботев и всички отдали живота си за свободата на България. Честване на националния празник на страната
* Отбелязване на международния ден на жената. Организиране на беседи и витрини, свързани с деня на светите братя Кирил и Методи, Деня на будителите и други бележити дати в историята ни.

1. Поддържаща квалификация на библиотечния специалист:

* Участие в семинари и работни срещи, организирани от г-жа Таня Пилева, методист при НБ „Иван Вазов” гр.Пловдив. Същите се провеждат в гр. Брезово и са изключително полезни за

Запознаване с нови практики, идеи и обмяна на информация.

**Библиотекар:**

/ Стефка Иванова /

**Председател:**

/ Неделина Маджурова /